Zaľahnutie v ušiach v tehotenstve (35tt)
Dobrý deň, už asi 6 dní mám zalahnuté v ušiach. Začalo to práve tým zalahnutim následne kašeľ, nádcha a test sa ukázal ako pozitívny na Covid. Skúšam na varu kvapkat Burow kvapky, ale práve ucho mi občas odľahne a zasa zaľahne. Nepociťujem ani nejaku bolesť ale zalahnutie ucha je mi nepríjemne.
Dobrý deň,
ďakujeme za prejavenp dôveru.
Zaľahnutie v ušiach pravdepodobne súvisí s prebiehajúcim vírusovým ochorením. Ak máte zaľahnuté uši kvôli nádche, pravdepodobne sú nosové dutiny upchaté hlienom. Toto upchatie môže spôsobiť tlak na stredné ucho a tým pádom pocit zaľahnutia. Odporúčam Vám preto zabezpečiť dostatočnú nosovú hygienu. Počas tehotenstva je bezpečné podávať do nosa spreje s obsahom morskej vody, rovnako je vhodné aj inhalovanie Vincentky. Na preplach dutín Vám odporúčam
Sea Water
. Jedná sa o hypertonický sprej určený na výplach nosa. Aplikuje sa v prípade potreby 1-2 vstreky do každej nosovej dierky niekoľkokrát denne. Vďaka vysokej koncentrácii soli extrahuje hypertonický roztok pomocou osmózy prebytočnú tekutinu z nosovej sliznice, čo znižuje opuch sliznice a zlepšuje dýchanie nosom. Vhodnou voľbou, ktorú možno taktiež využiť je naparovanie.
Zároveň Vám doporučujem posilniť si imunitu zdravou stravou a prípravkami vhodnými pre tehotné. Je dôležité dodržiavať pitný režim, pravidelné vetranie a zvlhčovanie bytu a kvalitný spánok. Ak sa Vám ťažkosti do 3 dní nezlepšia, ďalšiu liečbu je potrebné konzultovať s lekárom.
Prajem skoré uzdravenie.
S pozdravom
PharmDr. Veronika Kiabová